ಲಾಕ್‍ಡೌನ್ ಸಮಯದಲ್ಲಿ ಕಾಲು ಒತ್ತಿ ಬೇಡಿಕೆ ಇಟ್ಟ ಶಿಲ್ಪಾ ಶೆಟ್ಟಿ ಪುತ್ರ

ಮುಂಬೈ: ಕರಾವಳಿ ಸುಂದರಿ ಶಿಲ್ಪಾ ಶೆಟ್ಟಿ ಅವರ ಪುತ್ರ ಲಾಕ್‍ಡೌನ್ ಸಮಯದಲ್ಲಿ ಅಮ್ಮನ ಕಾಲು ಒತ್ತಿ ಕೇಕ್‍ಗಾಗಿ ಬೇಡಿಕೆ ಇಟ್ಟಿದ್ದಾರೆ.

ಕೊರೊನಾ ಭಯದಿಂದ ದೇಶವೇ ಲಾಕ್‍ಡೌನ್ ಆಗಿದೆ. ಈ ಹಿನ್ನೆಲೆಯಲ್ಲಿ ಸಿನಿಮಾ, ಧಾರವಾಹಿ ಶೂಟಿಂಗ್ ಸೇರಿದಂತೆ ಚಿತ್ರರಂಗದ ಎಲ್ಲಾ ಕೆಲಸ ಕಾರ್ಯಗಳು ನಿಂತು ಹೋಗಿವೆ. ಈ ನಡುವೆ ಎಲ್ಲಾ ಸಿನಿಮಾ ನಟ-ನಟಿಯರು ಮನೆಯಲ್ಲೇ ಇದ್ದು, ಸ್ಟೇಹೋಂ ಚಾಲೆಂಜ್ ಸ್ವೀಕರಿಸಿದ್ದಾರೆ. ಹಾಗೇಯೆ ನಟಿ ಶಿಲ್ಪಾ ಶಿಟ್ಟಿ ಕೂಡ ಮನೆಯಲ್ಲೇ ಉಳಿದಿದ್ದು, ಕುಟುಂಬ ಜೊತೆ ಉತ್ತಮ ಸಮಯ ಕಳೆಯುತ್ತಿದ್ದಾರೆ.

https://www.instagram.com/p/B-jBsERpkXb/

ಮನೆಯಲ್ಲೇ ಇರುವ ಶಿಲ್ಪಾ ಇನ್‍ಸ್ಟಾಗ್ರಾಮ್‍ನಲ್ಲಿ ಒಂದು ವಿಡಿಯೋವನ್ನು ಹಂಚಿಕೊಂಡಿದ್ದು, ಇದರಲ್ಲಿ ಅವರ ಮಗ ವಿಯಾನ್ ಶಿಲ್ಪಾ ಶೆಟ್ಟಿ ಅವರ ಕಾಲು ಒತ್ತಿದ್ದಾನೆ. ಈ ಬಗ್ಗೆ ಶಿಲ್ಪಾ ಶೆಟ್ಟಿ, ನನ್ನ ತಾಯಿ ವಿಡಿಯೋ ಮಾಡುತ್ತಿದ್ದಾರೆ ಎಂದು ನನಗೆ ಗೊತ್ತಿರಲಿಲ್ಲ. ಆದರೆ ಅವರು ಬಹಳ ಅಮೂಲ್ಯವಾದ ಕ್ಷಣಗಳನ್ನು ಸರೆಹಿಡಿದಿದ್ದಾರೆ. ಈ ವಿಡಿಯೋ ನೋಡಿದ ನಂತರ ಮಕ್ಕಳನ್ನು ಪಡೆಯಲು ಮತ್ತು ಅವರ ಜೊತೆ ಈ ರೀತಿ ಮಾತನಾಡಲು ನಾವು ಪುಣ್ಯ ಮಾಡಿರಬೇಕು ಎಂದು ನನಗೆ ಅರಿವಾಯಿತು ಎಂದು ಬರೆದುಕೊಂಡಿದ್ದಾರೆ.

https://www.instagram.com/p/B-EK1jZBRFJ/

ನನ್ನ ಮಗ ನನ್ನ ಉತ್ತಮ ಸ್ನೇಹಿತ ಮತ್ತು ಅವನ ಬಗ್ಗೆ ನನಗೆ ಹೆಮ್ಮೆ ಇದೆ. ನಾನು ನನ್ನ ಮಗನ ಜೊತೆ ಇರುವ ಎಲ್ಲಾ ಸಮಯವನ್ನು ಬಹಳ ಎಂಜಾಯ್ ಮಾಡುತ್ತೇನೆ. ಅವನ ಮಾತು ಮತ್ತು ಸಂಭಾಷಣೆಯನ್ನು ಕೇಳಲು ನನಗೆ ಬಹಳ ಇಷ್ಟವಾಗುತ್ತದೆ. ಲಾಕ್‍ಡೌನ್ ಸಮಯದಲ್ಲಿ ಮನೆಯಲ್ಲೇ ಸಿಕ್ಕಿಬಿದ್ದ ಮಕ್ಕಳಿಗೆ ಮತ್ತು ಪೋಷಕರು ಈ ಮೊದಲಿಗಿಂತ ನಮ್ಮೆಲ್ಲರ ಸಂಬಂಧ ಗಟ್ಟಿಯಾಗಲಿ ಎಂದು ಹೇಳಿದ್ದಾರೆ.

https://www.instagram.com/p/B9BKgnOh9bl/

ಈ ವಿಡಿಯೋದಲ್ಲಿ ಪುತ್ರ ವಿಯಾನ್, ಶಿಲ್ಪಾ ಅವರ ಕಾಲನ್ನು ಒತ್ತುತ್ತಿರುತ್ತಾನೆ. ಅದಕ್ಕೆ ಶಿಲ್ಪಾ ಅವರು ನಾವು ವಸ್ತುಗಳ ವಿನಿಮಯ ಮಾಡಿಕೊಳ್ಳೋಣ ನಾನು ನಿನಗೆ ಏನಾದರು ಕೊಡುತ್ತೇನೆ. ನೀನು ನನಗೆ ಏನಾದರೂ ಕೊಡು ಎಂದು ಕೇಳುತ್ತಾರೆ. ಮತ್ತೆ ಶಿಲ್ಪಾ ಅವರೇ ನನಗೆ ನೀನು ಮಸಾಜ್ ಮಾಡು ನಾನು ನಿನಗೆ ಕೇಕ್ ಮಾಡಿಕೊಡುತ್ತೇನೆ ಎಂದು ಹೇಳುತ್ತಾರೆ. ಆಗ ಮಗ ಆಯ್ತು ನಾನು ಮಜಾಜ್ ಮಾಡುತ್ತೇನೆ ನೀವು ನನಗೆ ಡಂಬಲ್ ಲೇಯರ್ ಕೇಕ್ ಮಾಡಿಕೊಡಿ ಎಂದು ಹೇಳಿ ಕಾಲು ಒತ್ತಿದ್ದಾನೆ.